**Z Á P I S N I C A**

**Zo zasadnutia Obecného zastupiteľstva zo dňa 03.03.2016**

Prítomní poslanci: 5 poslancov

Počet poslancov: 5 poslancov

PROGRAM:

1. Zahájenie

2. Kontrola plnenia uznesenia

3. Správa z finančnej kontroly

4. Schválenie zmluvy o prenájme pozemku

5. Schválenie žiadosti na prevádzkovanie kurzových stávok

6. Rôzne

7. Návrh na uznesenie

8. Záver

Bod 1 – V tomto bode vystúpil starosta, privítal poslancov a oboznámil ich s programom zasadnutia. Poslanci program jednohlasne schválili.

Hlasovanie za predložený program:

Za: 5 poslancov Proti: 0 poslancov zdržalo sa: 0 poslancov

Bod 2 – V tomto bode prebehla kontrola plnenia uznesenia. Uznesenia boli splnené.

Bod 3 – Prítomným poslancom a ďalším prítomným starosta prečítal Správu z finančnej kontroly Dr. Štefana Kirňáka. Poslanci vzali Správu z finančnej kontroly na vedomie.

Bod 4 – V tomto bode starosta oboznámil poslancov o prenájme pozemku patriaceho Gréckokatolíckej cirkvi, farnosti Ulič. Jedná sa o parc. č. 421/9 – zastavaná plocha a nádvorie o výmere 41 m2. Poslanci prenájom jednohlasne schválili.

Hlasovanie za prenájom pozemku medzi Gréckokatolíckou cirkvou, farnosťou Ulič a obcou:

Za: 5 poslancov Proti: 0 poslancov Zdržalo sa: 0 poslancov

Ďalej poslanci schválili Zmluvu č. 1/2016 medzi LPM š. p. Ulič a obcou Uličské Krivé o prenájme pozemkov parc. č. 2164/1 – zastavané plochy a nádvoria o výmere 2.433m2, parc. č. 2164/2 – zastavané plochy a nádvoria o výmere 2.711 m2.

Hlasovanie za prenájom pozemkov medzi PLM š.p. Ulič a obcou:

Za: 5 poslancov Proti: 0 poslancov Zdržalo sa: 0 poslancov

Bod 5 – V tomto bode poslanci odhlasovali schválenie žiadosti na prevádzkovanie kurzových stávok, ktorú podala za SYNOT TIP a.s. Lenka Tomašeková v prevádzke Pohostinstvo Uličské Krivé č. 62. Poslanci žiadosť schválili.

Hlasovanie za vydanie súhlasu:

Za: 4 poslanci Proti: 1 poslanec Zdržalo sa: 0 poslancov

Bod 6 – V tomto bode starosta predniesol žiadosť Bella Vita n.o. Belá nad Cirochou o zámene priestorov Denného stacionára. Poslanci zámenu priestorov neschválili.

Hlasovanie za zámenu priestorov:

Za: 1 poslanec Proti: 4 poslanci Zdržalo sa: 0 poslancov

Ďalej starosta oboznámil poslancov o potrebe vykonania auditu za rok 2015.

Starosta ďalej oboznámil poslancov o možnosti vstupu do projektu opravy kotolne. Poslanec Kusin výrazne protestoval proti účasti obce v tomto projekte. Poslanci nakoniec vstup neschválili.

Hlasovanie za účasť v projekte obnovy kotolne:

Za: 2 poslanci Proti: 1 poslanec Zdržalo sa: 2 poslanci

V tomto bode poslankyňa Andrešková navrhla schválenie istej čiastky na organizovanie akcií (Silvester, MDD). Odporučila zahrnúť tieto aktivity z rozpočtu obce určený na kultúru. Prítomní súhlasili. Ďalej starosta požiadal o zápis o tom, že pán Ing. Cogan bol upozornený kvôli nezaplateniu poplatkov obecných (poplatok za smeti) a nepreberaniu poštových upomienok. V tomto bode ďalej vystúpil prítomný Čopák Ladislav. Oboznámil prítomných so stanoviskom príslušných orgánov k zmluve o nájme medzi obcou a Urbárskym spoločenstvom Uličské Krivé. Prítomný Ing. Juraj Cogan vypočul stanovisko a vyjadril názor ako predseda Urbárskej spoločnosti. Vo svojom stanovisku Čopák upozornil predsedu Ing. Juraja Cogana, že zmluva je pravdepodobne neplatná a výhody z tejto zmluvy by sa mohli považovať za trestný čin. Pozemkovému spoločenstvu týmto dochádza k povinnosti zaplatiť poplatky dlžné obci Uličské Krivé.

Ďalej bolo prečítané oznámenie o využívaní pracovného fondu pri správe obecného úradu starostom obce napísané Mironom Kusinom. Starosta odôvodnil svoje pracovné cesty, upozornil Kusina, že ho nemá kontrolovať.

Pokračovalo sa prečítaním žiadosti poslanca Mirona Kusina o nazretie a poskytnutie kópie účtovnej evidencie. Starosta súhlasil s nahliadnutím na obecnom úrade.

V tomto bode vystúpil prítomný Juraj Cogan (č. d. 1), skritizoval obecné zasadnutie a žiadal konkrétny dátum ukončenia lávky cez rieku. Starosta skonštatoval, že on nie je výkonný orgán. Naďalej je problém s materiálom. Pán Andreško odporučil zredukovať odvoz smeti raz za 3 týždne. Starosta a poslanci budú o tom uvažovať.

Týmto bol plán zasadnutia vyčerpaný a starosta poďakoval prítomným za účasť.

Ďalší prítomní:

Ing. Juraj Cogan

Juraj Cogan

Ján Dudla

Ján Andreško

Vladimír Telepjan

Ladislav Čopák

Anna Coganová

Zapísala: Marcela Čopáková

Overil: Martin Petrovka